PANONSKI IZVOR D.O.O.

**Izvješće o radu PANONSKOG IZVORA D.O.O**

**za 2021. godinu**

Sadržaj

[1. OPĆENITO 3](#_Toc102458287)

[1.1. Struktura zaposlenih: 3](#_Toc102458288)

[1.2. Djelatnosti i usluge Društva: 3](#_Toc102458289)

[2. IZVJEŠĆE 5](#_Toc102458290)

[2.1. Izgradnja sunčanih elektrana zdravstvenih i socijalnih ustanova u PSŽ. 5](#_Toc102458291)

[2.2. Inteligentni STEMland 5](#_Toc102458292)

[2.3. Geotermalni izvori Požeško-slavonske županije 6](#_Toc102458293)

# 1. OPĆENITO

Regionalna razvoja agencija Požeško-slavonske županije – PANORA d.o.o. prenijela je od 1. srpnja 2018. godine sve poslove regionalnog koordinatora na javnu ustanovu Regionalni koordinator razvoja Požeško-slavonske županije), temeljem Zakona o regionalnom razvoju Republike Hrvatske („Narodne novine“ br. 147/14, 123/17) i temeljem Odluke o osnivanju javne ustanove koju je donijela Skupštine Požeško-slavonske županije 06. ožujka 2018. g. U cijelosti je prenijela svoja prava i obaveze, reference, zaposlenike, projekte u izradi i provedbi kao i svu svoju imovinu, odnosno gospodarsku cjelinu na stjecatelja - Javnu ustanovu Regionalni koordinator razvoja Požeško-slavonske županije.

U ožujku 2020. Društvo mijenja naziv u **Panonski izvor d.o.o.** za poslovne usluge i turistička agencija.

## Struktura zaposlenih:

Društvo od 01.07.2018. godine nema više zaposlenih osoba, a direktorica Društva, bez zasnivanja radnog odnosa je mr.sc. Senka Horvat.

## Djelatnosti i usluge Društva:

Djelatnosti i usluge Panonskog izvora d.o.o. proizlaze iz svrhe za koju je osnovana, a to je unaprjeđenje gospodarskog i društvenog razvoja Požeško-slavonske županije. To su u 2021. godini bile djelatnosti:

* Izrade svih vrsta projekata za privlačenje sredstava fondova EU
* Tehnička i konzultativna pomoć glede programa međunarodne suradnje i međuregionalne suradnje za tehnološki razvoj i razvoj inovativnog poduzetništva
* Izrada gospodarskih programa i studija
* Stručno osposobljavanje i izobrazba u poduzetništvu
* Uspostavljanje suradnje s međunarodnim i stranim financijskim ustanovama za poticanje tehnološkog poduzetništva
* Poticanje istraživanja i razvoja na području tehničko-tehnoloških i prirodnih znanosti
* Poticanje poslovne suradnje, tehnološkog transfera i novih tehnologija
* Organiziranje seminara, prezentacija i organiziranje sajmova
* Koordiniranje poduzetničkih aktivnosti i institucijskih i financijskih potpora
* Gospodarenje poslovnim zonama i poduzetničkim inkubatorima
* Projektiranje, građenje, uporaba i uklanjanje građevina
* Nadzor nad gradnjom
* Razvoj i potpora tehnološki utemeljenom inovativnom poduzetništvu
* Koordiniranje aktivnosti vezanih uz razvoj turizma
* Koordiniranje aktivnosti vezanih uz razvoj poljoprivrede i gospodarstva
* Podupiranje istraživanja, razvoja i promjene suvremenih tehnologija
* Davanje stručne pomoći subjektima malog gospodarstva, uključivo i putem elektroničkih medija
* Promicanje poduzetništva i stvaranje uvjeta za razvoj poduzetništva žena i mladih
* Pružanje usluga u trgovini u svrhu ostvarivanja dobiti ili drugog gospodarskog učinka na domaćem i inozemnom tržištu
* Priprema poduzetnika za primjenu standarda i normativa Europske unije
* Izrade poslovnih i investicijskih planova
* Pripremanje i ispunjavanje dokumentacije za nacionalne i EU fondove
* Izrada planova ukupnog razvitka za jedinice lokalne samouprave
* Djelatnost turističke agencije
* Turističke usluge u ostalim oblicima turističke ponude
* Ostale turističke usluge
* Turističke usluge koje uključuju športsko-rekreativne ili pustolovne aktivnosti
* Pripremanje i usluživanje jela, pića i napitaka i pružanje usluga smještaja
* Pripremanje jela, pića i napitaka za potrošnju na drugom mjestu sa ili bez usluživanja ( u prijevoznom sredstvu, na priredbama i sl. ) i opskrba tim jelima, pićima i napitcima ( catering )
* Istraživanje i eksploatacija mineralnih sirovina
* Izrada projekta građenja i rudarskih objekata i postrojenja
* Građenje ili izvođenje pojedinih radova na rudarskim objektima i postrojenjima
* Djelatnost izrade dokumentacije o rezervama mineralnih sirovina
* Djelatnost izrade rudarskih projekata
* djelatnost istraživanja i eksploatacije ugljikovodika ili geotermalnih voda ili skladištenja prirodnog plina ili trajnog zbrinjavanja ugljikova dioksida, ovisno o primjeni
* djelatnost izrade dokumentacije o rezervama ili dokumentacije o građi, obliku, veličini i obujmu geoloških struktura pogodnih za skladištenje prirodnog plina ili trajno zbrinjavanje ugljikova dioksida
* djelatnost izrade naftno-rudarskih projekata

# IZVJEŠĆE

Društvo je od 1.7.2018. sve poslove, prava i obveze prenijela na Regionalnog koordinatora PSŽ. Poslovanje je uglavnom bilo vezano za ispunjavanje svih zakonskih obveza kako u pitanju financijskog poslovanja, tako i svih zahtjeva i izvješća (npr. Izjave o fiskalnoj odgovornosti, Izvješće Povjereniku za informiranje, dostava podataka državnim tijelima i građanima temeljem pisanih zahtjeva i sl.). Tijekom 2021. godine Panonski izvor d.o.o. je u partnerstvu sudjelovao u prijavi dva projekta na javne pozive za dodjelom bespovratnih sredstava te je uključen u provedbi projekta Geotermalni izvori Požeško-slavonske županije.

## Izgradnja sunčanih elektrana zdravstvenih i socijalnih ustanova u PSŽ.

Navedeni projekt, Požeško-slavonska županija, kao nositelj, prijavila je na Poziv *Povećanje kapaciteta za proizvodnju solarne energije.* Partneri na projektu su Norsk Energi (Norveška) i Panonski izvor d.o.o. Aktivnosti projekta su izgradnja sunčanih elektrana te razmjena iskustva između prijavitelja i partnera. Fotonaponske elektrane postavit će se na zgrade Opće županijske bolnice Požega, Opće županijske bolnice Pakrac i bolnice hrvatski veterana, Doma za starije i nemoćne osobe Požega i Doma za starije i nemoćne osobe Velika.

Uloga Panonskog izvora vezana je za upravljanje projektom od izrade prijave do završetka projekta. Formiran je tročlani zajednički projektni tim, a planira se zapošljavanje osobe u Društvu radi provedbe projekta. Vrijednost projekta je 727.542,39 €, od čega su troškovi Društva 37.110,67 €.

## 2.2. Inteligentni STEMland

Projekt je Požeško-slavonska županija prijavila na Poziv *Jačanje STEM vještina u osnovnim školama i razvoj Regionalnih znanstvenih centara za osnovnoškolski odgoj i obrazovanje u STEM području*.

Cilj projekta je podići kvalitetu osnovnoškolskog obrazovanja prvenstveno na području Požeško-slavonske te Osječko-baranjske, Vukovarsko-srijemske i Bjelovarsko-bilogorske županije. Kroz unaprjeđenje infrastrukture škola, uređenje učionica STEM opremom, razvijanje vještina učitelja te provođenjem novih STEM aktivnosti za učenike u konačnici dolazi do uspostave Regionalnog znanstvenog centra osnovnih škola Lipik.

Partneri na projektu su OŠ "Lipik", OŠ Matije Petra Katančića, Valpovo, OŠ u Đulovcu, OŠ Slakovci, Hrvatski zavod za zapošljavanje, područni ured Požega, Lipička razvojna i turistička agencija d.o.o., Panonski izvor d.o.o., GeoCamp Iceland, Reykjanes Geopark.

Partneri projekta GeoCamp Island, Reykjanes Geopark i Panonski izvor d.o.o kroz ovaj projekt imat će priliku za razmjenu iskustava, prezentaciju istih školama, nastavnicima i učenicima.

Prema projektnoj prijavi, Društvo će biti zaduženo za administrativno i financijsko praćenje projekta, koordiniranje projektnih aktivnosti i komunikaciju s voditeljem projekta, arhiviranje projektne dokumentacije te osiguranje vidljivosti projekta.

Ukupna vrijednost projekta je 22.500.469,00 kn, a za aktivnosti Društva predviđeno je: 293.580,00 kn.

## 2.3. Geotermalni izvori Požeško-slavonske županije

Osim prethodnog, Panonski izvor d.o.o. uključuje se u projekt „Geotermalni izvori PSŽ“. Cilj projekta je podići razinu iskoristivosti geotermalnog potencijala Požeško-slavonske županije, odnosno njezinih općina i gradova (Općine Jakšić i Velika, grad Lipik). Ukupna vrijednost projekta je 1.876.000,00 kuna. Projektom je iz EU fondova 85% sufinancirana izrada dokumentacije kojom se pokreće postupak dobivanja Dozvole za istraživanje geotermalnih voda, a kasnije provodi i postupak istraživanja geotermalnog potencijala županije. Za ovakav postupak Ministarstvo nadležno za energetiku raspisuje nadmetanje za određeni istražni prostor (IP) na koji se mogu javiti samo „Naftno-rudarski gospodarski subjekti“. Tvrtka Panonski izvor d.o.o. je registriran kao takav subjekt te se planira nadmetati u svrhu dobivanja koncesije, što je u javnom interesu i od posebnog interesa za Požeško-slavonsku županiju. Uvjet za nadmetanje, iz Zakona o istraživanju i eksploataciji ugljikovodika, je da d.o.o. ima zaposlenu minimalno jednu osobu odgovarajuće struke (Naftno rudarstvo ili geologija), te minimalno jednu osobu odgovarajuće struke i odgovarajućeg položenog stručnog ispita navedenih struka.

Ako se prihvati ponuda i dobije dozvola za istraživanje, onda će se izrađivati (naručivati) Idejni rudarski projekt u svrhu dobivanja lokacijske dozvole za zahvat u prostoru i ishođenja rješenja o prihvatljivosti zahvata za okoliš za naftno-rudarski zahvat izrade istražne bušotine (uključuje izradu Elaborata zaštite okoliša za ocjenu o potrebi procjene utjecaja zahvata na okoliš kao i Idejni rudarski projekt).

Radit će se i Naftno-rudarski projekt za izradu istražne bušotine.

Tijekom 2021. godine s Požeško-slavonskom županijom sklopljen je Ugovor o dodjeli bespovratnih sredstava kojim je dobivena dokumentacija vrijedna 737.500,00 kn. Radi se o Studiji procjene geotermalnog potencijala i mogućnosti korištenja geotermalne energije u energetske svrhe (proizvodnja električne energije, toplinarstvo) na predloženom istražnom prostoru „Tekić“; Dokumentaciji za stjecanje dozvole za istraživanje i priprema dokumentacije za ishođenje dozvole za pridobivanje geotermalnih voda na lokalitetu Tekić; Idejnom rudarskom projektu u svrhu dobivanja lokacijske dozvole za zahvat u prostoru i ishođena rješenja o prihvatljivosti zahvata za okoliš za naftno-rudarski zahvat izrade istražne bušotine te Naftno-rudarskom projektu za izradu istražne bušotine.

Ministarstvu je upućen Prijedlog za raspisivanje nadmetanja radi odabira najpovoljnijeg ponuditelja za istraživanje geotermalne vode u predloženom istražnom prostoru „Tekić”, radi izdavanja dozvole za pridobivanje geotermalne vode u energetske svrhe.

Broj: 9/22-01-2

Požega, 29.04.2022.

DIREKTOR

Željko Feigl, mag.ing.geol.